CELEX: 32006D0885
Language: lv
Date: 2006-12-06 00:00:00
Title: 2006/885/EK: Komisijas Lēmums ( 2006. gada 6. decembris ) par Kopienas finanšu iemaksām 2006. gadā Beļģijas un Vācijas izdevumu segšanai par tādu organismu apkarošanu, kas kaitīgi augiem vai augu produktiem (izziņots ar dokumenta numuru K(2006) 5894)

7.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 341/43
            
         
      KOMISIJAS LĒMUMS
   
   (2006. gada 6. decembris)
   par Kopienas finanšu iemaksām 2006. gadā Beļģijas un Vācijas izdevumu segšanai par tādu organismu apkarošanu, kas kaitīgi augiem vai augu produktiem
   (izziņots ar dokumenta numuru K(2006) 5894)
   (Autentisks ir tikai teksts franču, holandiešu un vācu valodā)
   (2006/885/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu Kopienā, kas kaitīgi augiem vai augu produktiem, un pret to izplatību Kopienā (1) un jo īpaši tās 23. pantu,
   tā kā:
   
               (1)
            
            
               Saskaņā ar Direktīvu 2000/29/EK Kopiena dalībvalstīm var piešķirt finanšu iemaksas, lai segtu izmaksas, kuras tieši saistītas ar nepieciešamiem pasākumiem, kas veikti vai plānoti, lai apkarotu kaitīgus organismus, kas ievesti no trešām valstīm vai citiem Kopienas apgabaliem, un tos likvidētu vai, ja tas nav iespējams, ierobežotu to izplatību.
            
         
               (2)
            
            
               Beļģija un Vācija izstrādājusi rīcības programmu, lai izskaustu to teritorijās ievestos augiem kaitīgos organismus. Šīs programmas nosaka sasniedzamos mērķus, veicamos pasākumus, termiņus un izmaksas. Beļģija un Vācija ir iesniegušas pieteikumus piešķirt šīm programmām Kopienas finanšu iemaksas Direktīvā 2000/29/EK noteiktajā termiņā un saskaņā ar 2002. gada 14. jūnija Komisijas Regulu (EK) Nr. 1040/2002, ar ko nosaka sīki izstrādātas normas to noteikumu ieviešanai, kas attiecas uz Kopienas finanšu iemaksu piešķiršanu fitosanitārajai kontrolei, un ar ko atceļ Regulu (EK) Nr. 2051/97 (2).
            
         
               (3)
            
            
               Beļģijas un Vācijas iesniegtā tehniskā informācija bija pietiekama, lai Komisija varētu rūpīgi un vispusīgi novērtēt situāciju un secināt, ka ir ievēroti Kopienas finanšu iemaksu piešķiršanas nosacījumi atbilstīgi Direktīvas 2000/29/EK 23. pantam. Tādējādi ir pamatoti piešķirt Kopienas finanšu iemaksas šo programmu izdevumu segšanai.
            
         
               (4)
            
            
               Ar Kopienas finanšu iemaksām var segt līdz 50 % no attaisnotajām izmaksām. Tomēr saskaņā ar direktīvas 23. panta 5. punkta 3. daļu ir jāsamazina Komisijas finanšu iemaksu likme programmai, ko iesniedza Beļģija, jo Beļģijas programma, par ko tā bija paziņojusi, jau ir saņēmusi Kopienas finanšu iemaksu saskaņā ar Komisijas Lēmumu 2004/772/EK (3) un 2005/789/EK (4).
            
         
               (5)
            
            
               Saskaņā ar Direktīvas 2000/29/EK 24. pantu Komisija pārbauda, vai kaitīgā organisma parādīšanās attiecīgajā apvidū ir izskaidrojama ar nepietiekami veiktām apskatēm vai pārbaudēm, un īsteno nepieciešamos pasākumus, ņemot vērā attiecīgās apskates laikā iegūtos rezultātus.
            
         
               (6)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 (5) par kopējās lauksaimniecības politikas finansēšanu veterināros un augu aizsardzības pasākumus finansē Eiropas Lauksaimniecības virzības un garantiju fonds. Šo pasākumu finanšu kontroles nolūkā piemēro minētās regulas 9., 36. un 37. pantu.
            
         
               (7)
            
            
               Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo tiek apstiprināta Kopienas finanšu iemaksu piešķiršana 2006. gadā, lai segtu Beļģijas un Vācijas izdevumus, kas tieši saistīti ar Direktīvas 2000/29/EK 23. panta 2. punktā minētajiem nepieciešamajiem pasākumiem un kas veikti, lai apkarotu kaitīgos organismus, kas minēti šā lēmuma pielikumā norādītajās likvidēšanas programmās.
   2. pants
   1.   Lēmuma 1. pantā minēto finanšu iemaksu kopējais apjoms ir 101 423 EUR.
   2.   Maksimālais Kopienas finanšu iemaksu apjoms katrai programmai ir norādīts pielikumā.
   3. pants
   Pielikumā noteiktās Kopienas finanšu iemaksas izmaksā ar šādiem nosacījumiem:
   
               a)
            
            
               ir iesniegti attiecīgi dokumentāri pierādījumi par veiktajiem pasākumiem saskaņā ar Regulas (EK) Nr. 1040/2002 nosacījumiem,
            
         
               b)
            
            
               attiecīgā dalībvalsts ir iesniegusi Komisijai Kopienas finanšu iemaksu pieprasījumu saskaņā ar Regulas (EK) Nr. 1040/2002 5. pantu.
            
         Finanšu iemaksu maksājums neskar Komisijas veiktās pārbaudes atbilstīgi Direktīvas 2000/29/EK 24. pantam.
   4. pants
   Lēmums ir adresēts Beļģijas Karalistei un Vācijas Federatīvajai Republikai.
   
      Briselē, 2006. gada 6. decembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 169, 10.7.2000., 1. lpp. Direktivā, kurā jaunākie grozījumi izdarīti ar Direktīvu 2006/35/EK (OV L 88, 25.3.2006., 9. lpp.).
   
      (2)  OV L 157, 15.6.2002., 38. lpp. Regulā, kurā jaunākie grozījumi izdarīti ar Regulu (EK) Nr. 738/2005 (OV L 122, 14.5.2005., 17. lpp.).
   
      (3)  OV L 341, 17.11.2004., 27. lpp.
   
      (4)  OV L 296, 12.11.2005., 42. lpp.
   
      (5)  OV L 209, 11.8.2005., 1. lpp.
   
      PIELIKUMS
      LIKVIDĒŠANAS PROGRAMMAS
      Paskaidrojums:
      
                  a
               
               
                  =
               
               
                  Likvidēšanas programmas ieviešanas gads.
               
            I   IEDAĻA
      Programmas, kurās Kopienas finanšu iemaksas atbilst 50 % no attaisnotajiem izdevumiem
      
                  Dalībvalsts
               
               
                  Apkarotie kaitīgie organismi
               
               
                  Skartie augi
               
               
                  Gads
               
               
                  Attaisnotie izdevumi
                  (EUR)
               
               
                  Maksimālais Kopienas ieguldījums
                  (EUR)
                  katrai programmai
               
            
                  Vācija
               
               
                  
                     Anoplophora glabripennis
                  
               
               
                  Dažādi koki
               
               
                  2004. un 2005. gads
               
               
                  64 554
               
               
                  32 277
               
            
         
      II   IEDAĻA
      Programmas, kurās Kopienas finanšu iemaksu likmes, piemērojot degresiju, ir atšķirīgas
      
                  Dalībvalsts
               
               
                  Apkarotie kaitīgie organismi
               
               
                  Skartie augi
               
               
                  Gads
               
               
                  (a)
               
               
                  Attaisnotie izdevumi
                  (EUR)
               
               
                  Likme
                  (%)
               
               
                  Maksimālais Kopienas ieguldījums
                  (EUR)
               
            
                  Beļģija
               
               
                  
                     Diabrotica virgifera
                  
               
               
                  Kukurūza
               
               
                  2006
               
               
                  4
               
               
                  172 865
               
               
                  40
               
               
                  69 146
               
            
         
      
                  Kopējās Kopienas iemaksas (EUR)
               
               
                  101 423